cyanic-selkie/wikianc huggingface dataset:
আলা ওয়ার্দি
জন্ম এবং সাংগীতিক যাত্রা
২০১১ সালে আলা ওয়ার্দি জর্ডনের চারজন সংগীতজ্ঞ যথাক্রমে Odai Shawagfeh, Mohammed Idrei, Amjad Shahrouh এবং Hakam Abu Soud র সাথে হয়াজান (ইংরাজী:Hayajan)নামে একটি সংগীত গোষ্ঠী গঠন করেন। ২০১৩ সালের মে মাসে তাঁদের আরবী শ্রাব্য সফুঁরা Ya bay  মুক্তি পায়।
২০১৩ সালের অক্টোবর মাসে তিনি হাস্য অভিনেতা Hisham Fageeh এবং Fahad Albutairi র সহযোগে "No Woman, No Drive" শীর্ষক ইংরাজী ভাষার  একটা বিদ্রুপাত্মক সাংগীতিক ভিডিও সৃষ্টি করেন। সৌদি আরবে মহিলার গাড়ীচালনার উপর জারী করা নিষেধাজ্ঞাকে বিদ্রুপ করে এই হাস্যাত্মক ভিডিওটি রচিত হয়েছে। a capella শৈলীর এই গানটিতে কণ্ঠ দিয়েছেন Fageeh এবং সঙ্গত করেছেন ওয়ার্দি এবং Albutairi উভয়ে মিলে। এই গানটির সুর বব মার্লির বিখ্যাত "No Woman, No Cry" গানটির  থেকে নেওয়া হয়েছে। ইউটিউবএ মুক্তি দেওয়ার পর থেকে ওয়ার্দির এই ভিডিওটি অত্যন্ত জনপ্রিয় হয়ে পড়ে।
ডান্স বার
ডান্স বার হল এমন একটি শব্দ যা ভারতে বার বোঝাতে ব্যবহৃত হয় যেখানে নগদ অর্থের বিনিময়ে পুরুষ পৃষ্ঠপোষকদের জন্য অপেক্ষাকৃত ভালভাবে আচ্ছাদিত মহিলাদের দ্বারা নাচের আকারে প্রাপ্তবয়স্কদের বিনোদন করা হয়। ডান্স বার শুধুমাত্র মহারাষ্ট্রে উপস্থিত ছিল, কিন্তু পরে সারা দেশে ছড়িয়ে পড়ে, প্রধানত শহরগুলিতে। ডান্স বার হল ফ্যান্টাসির একটি ছেনালিপূর্ণ জগৎ যা কাঙ্খিত হওয়ার অনুভূতির প্রয়োজন পূরণ করে।
২০০৫ সালের আগস্ট মাসে মহারাষ্ট্র রাজ্যে ডান্স বার নিষিদ্ধ করা হয়েছিল, যা প্রথমবার ১২ এপ্রিল ২০০৬-এ বোম্বে হাইকোর্ট দ্বারা বাতিল করা হয়েছিল এবং জুলাই ২০১৩ সালে সুপ্রিম কোর্ট এই রায় বহাল রাখে। মহারাষ্ট্র সরকার একটি অধ্যাদেশ দ্বারা ২০১৪ সালে আবার ডান্স বার নিষিদ্ধ করেছিল, কিন্তু এটিও অক্টোবর ২০১৫ সালে সুপ্রিম কোর্ট দ্বারা "অসাংবিধানিক" বলে প্রমাণিত হয়েছিল, মুম্বাই ডান্স বারগুলিকে পুনরায় খোলার অনুমতি দিয়েছিল।
বিশ্বজনীন ব্যাকরণ
বিশ্বজনীন ব্যাকরণ হল ভাষাবিজ্ঞানের একটি তত্ত্ব যা অনুসারে সব ভাষার মানুষই ভাষা বিষয়ক কিছু সার্বজনীন ধারণা নিয়ে জন্মগ্রহণ করে। এদের সমষ্টিগত নামকে বিশ্বজনীন ব্যাকরণ হিসেবে উপস্থাপন করেন মার্কিন ভাষাবিজ্ঞানী নোম চম্‌স্কি।
ইতিহাস
বিশ্বজনীন ব্যাকরণের ধারণা পাওয়া যায় রজার বেকনের আনুমানিক ১২৪৫ সালের ওভারভিউ অফ গ্রামার ও আনুমানিক ১২৬৮ সালের গ্রিক গ্রামার থেকে। তিনি উল্লেখ করেন সকল ভাষাতেই একটি সাধারণ ব্যাকরণ রয়েছে, যদিও এতে অনেক পরিবর্তন দেখা যায়; এবং ১৩শ শতাব্দীতে যারা বেকনকে অনুসরণ করতেন তারা স্বীকার করেন সকল ব্যাকরণেই বিশ্বজনীন রীতি বিদ্যমান। বিশ্বজনীন ব্যাকরণ বা ভাষার এই ধারণা দর্শনতাত্ত্বিক ভাষার ১৭শ শতাব্দীর কার্যক্রমের প্রধান উপাদান ছিল। দর্শনতাত্ত্বিক ভাষার কার্যক্রম থেকে পৃথক ১৮শ শতাব্দীর একটি বিশ্বজনীন ব্যাকরণবিদদের স্কটিশ শাখা ছিল, যেখানে জেমস বিটি, হিউ ব্লেয়ার, জেমস বার্নেট, জেমস হ্যারিস ও অ্যাডাম স্মিথরা যুক্ত ছিলেন। এনসাইক্লোপিডিয়া ব্রিটানিকা (১৭৭১) এর প্রথম সংস্করণে ব্যাকরণ বিষয়ক নিবন্ধে "অফ ইউনিভার্সাল গ্রামার" শিরোনামে একটি বড় অধ্যায় ছিল।
১৯৫০-১৯৭০ এর দশকে আধুনিক ভাষাবিজ্ঞান এ নোম চম্‌স্কি ও মন্টাগুয়ের তত্ত্ব দিয়ে এই ধারণা প্রসার লাভ করে ও প্রভাব বিস্তার করে।
কেরোয়া বালিকা উচ্চ বিদ্যালয়
কেরোয়া হোসনে আরা বেগম বালিকা উচ্চ বিদ্যালয় চাঁদপুর জেলার ফরিদগঞ্জ উপজেলার কেরোয়া গ্রামে অবস্থিত।
ইতিহাস
এই বিদ্যালয়টি একটি আর্দশ বিদ্যানিকেতন। এটি ফরিদগঞ্জ উপজেলার শীর্ষস্থানীয় ফলাফল অর্জনকারী বালিকা বিদ্যালয় গুলোর মধ্যে একটি। শুরুতে এই প্রতিষ্ঠানটির নিম্নমাধ্যমিক শাখা খোলা হলেও পরবর্তীতে এর মাধ্যমিক শাখা খোলা হয়। এই প্রতিষ্ঠানটি ১৯৯৮ সালে তার প্রাথমিক শিক্ষা কার্যক্রম শুরু করে, অল্প কয়েকদিনের সুনামের সাথে দায়িত্ব পালন করায় ২০১০ সালে এটি সরকারী তালিকায় অর্ন্তভূক্ত হয়। ফরিদগঞ্জ উপজেলায় তৎকালীন জাতীয় পার্টির অধীনে নির্বাচিত ধর্ম মন্ত্রী এম এ মাওলানা আবদুল মান্নান প্রতিষ্ঠানটি স্থাপন করেন এবং নামকরণ করেন কেরোয়া বেগম হোসনে আরা বালিকা উচ্চ বিদ্যালয়। যা তিনি তার মায়ের নামে করে থাকেন। পরবর্তীতে স্কুলটি সরকারী তালিকায় অর্ন্তভূক্ত হওয়ায় এর নাম পরিবর্তন করে বর্তমান রাখা হয় কেরোয়া বালিকা উচ্চ বিদ্যালয়।
সমঝোতা এক্সপ্রেস
সমঝোতা এক্সপ্রেস (समझौता एक्सप्रेस, ) ভারতের দিল্লি ও পাকিস্তানের লাহোরের মধ্যে চলাচলকারী একটি দ্বি-সাপ্তাহিক ট্রেন। এই ট্রেন প্রতি সপ্তাহের মঙ্গলবার ও শুক্রবার উভয় দিক থেকে যাত্রা শুরু করে।
ইতিহাস
সিমলা চুক্তি ১৯৭১ মেনে ১৯৭৬ সালের ২২ জুলাই দু দেশের মধ্যে চালু হয়েছিল এই ট্রেন।
২০০৬ খ্রিস্টাব্দে থর এক্সপ্রেস চালু হওয়ার আগে পর্যন্ত সমঝোতা এক্সপ্রেস ছিল ভারত ও পাকিস্তানের মধ্যে সংযোগরক্ষাকারী রেল পরিষেবা। ১৯৭১ খ্রিস্টাব্দে দুই দেশের মধ্যে সিমলা চুক্তি স্বাক্ষর হওয়ার পর ১৯৭৬ খ্রিস্টাব্দের ২২শে জুলাই এই ট্রেন চালু হয়। সেই সময় এই ট্রেন লাহোর ও অমৃতসরের মধ্যে ৪২ কিলোমিটার পথ যাত্রা করত। প্রথমে প্রাত্যহিক রেল পরিষেবা হিসেবে চালু হলেও ১৯৯৪ খ্রিস্টাব্দ থেকে দ্বি-সাপ্তাহিক ট্রেন হিসেবে সমঝোতা এক্সপ্রেসের সময়সূচী নির্ধারণ করা হয়।
বিংশ শতাব্দীর আশির দশকে পাঞ্জাবের অস্থিরতার কারণে নিরাপত্তার কারণ দেখিয়ে ভারতীয় রেল অমৃতসরের বদলে আটারিকে এই ট্রেনের শেষ ভারতীয় গন্তব্য স্থল হিসেবে গ্রহণ করার সিদ্ধান্ত নেয়। পাকিস্তানের ওয়াঘা ও পাকিস্তানের আটারি এই দুইটি স্থানের মধ্যে এই ট্রেন সীমান্ত অতিক্রম করে। পাকিস্তানি রেক সীমান্ত অতিক্রম করে আটারি পর্যন্ত যাত্রা করে ও তারপরে সেখান থেকে ট্রেনের লোকোমোটিভ পরিবর্তন করতে হয়। যাত্রীদের সুবিধার্থে বর্তমানে দিল্লি থেকে আটারি পর্যন্ত ভারতীয় রেলের একটি রেক চালু রয়েছে।
২০০১ খ্রিস্টাব্দের ১৩ই ডিসেম্বর ভারতীয় সংসদে জঙ্গি হামলার পর এই রেল পরিষেবা প্রথম বন্ধ করে দেওয়া হয়। ২০০৪ খ্রিস্টাব্দের ১৫ই জানুয়ারি আবার এই পরিষেবা চালু হয়। ২০০৭ খ্রিস্টাব্দের ২৭শে ডিসেম্বর বেনজির ভুট্টোকে হত্যা করা হলে এই ট্রেন কিছুদিনের জন্য আবার বন্ধ করে দেওয়া হয়। ২০১২ খ্রিস্টাব্দের ৮ই অক্টোবর ওয়াঘা সীমান্তে দিল্লিগামী ট্রেনে প্রায় ১০০ কিলোগ্রাম হেরোইন ও ৫০০ রাউন্ড গুলি উদ্ধার হয়।
২০০৭ বিস্ফোরণ
২০০৭ খ্রিস্টাব্দের ১৯শে ফেব্রুয়ারি সকালবেলায় দিল্লি-আটারি এক্সপ্রেসে একটি জঙ্গি হামলায় আটষট্টি জন নিহিত হন, যাদের মধ্যে অধিকাংশ পাকিস্তানের নাগরিক ও কয়েকজন এই ট্রেনের সুরক্ষার দায়িত্বে থাকা ভারতীয় সেনাবাহিনীর জওয়ান ছিলেন। হরিয়ানা রাজ্যের পানিপথ শহরের নিকটে অবস্থিত দিওয়ানা স্টেশনে এই ঘটনা ঘটে। ন্যাশনাল ইনভেস্টিগেশন এজেন্সির বয়ান অনুসারে, এই বিস্ফোরণের মূল ষড়যন্ত্রকারী ছিলেন স্বামী অসীমানন্দ নামক একজন হিন্দু ধর্মীয় নেতা। ২০০৯ খ্রিস্টাব্দের ১লা জুলাই, মার্কিন অর্থদপ্তর লস্কর-ই-তৈয়বা নামক ইসলামী সন্ত্রাসী সংগঠনের সদস্য আরিফ কাসমানিকে এই বিস্ফোরণের জন্য দায়ী বলে ঘোষণা করে।
২০১০ খ্রিস্টাব্দের ৩০শে ডিসেম্বর, ন্যাশনাল ইনভেস্টিগেশন এজেন্সি দাবী করে যে, তাঁদের হাতে স্পষ্ট প্রমাণ রয়েছে যে, মূল ষড়যন্ত্রকারী স্বামী অসীমানন্দের নির্দেশে সন্দীপ ডেঙ্গে নামক এক প্রকৌশল ছাত্র ও রামজি কালসাংরা নামক একটি বৈদ্যুতিক যন্ত্রের মেরামতকারী বিস্ফোরক তৈরি করেন। ২০১১ খ্রিস্টাব্দের ৮ই জানুয়ারি স্বামী অসীমানন্দ এই বিস্ফোরণের দায়ভার স্বীকার করেন। স্বামী অসীমানন্দের স্বীকারোক্তি সংবাদমাধ্যমে ফাঁস করার অভিযোগে পরবর্তীকালে হিন্দু জাতীয়তাবাদী সংগঠন রাষ্ট্রীয় স্বয়ংসেবক সঙ্ঘ কেন্দ্রীয় অন্বেষণ ব্যুরোকে আইনি নোটিশ পাঠায়।
বদরুল হায়দার চৌধুরী
বদরুল হায়দার চৌধুরী (১ জানুয়ারি ১৯২৫ - ১৪ ফেব্রুয়ারি ১৯৯৮) ছিলেন বাংলাদেশের একজন প্রখ্যাত আইনবিদ এবং ৫ম প্রধান বিচারপতি।
জন্ম ও পারিবারিক পরিচিতি
বদরুল হায়দার চৌধুরী ১৯২৫ সালের ১ জানুয়ারি তারিখে তৎকালীন ব্রিটিশ ভারতের নোয়াখালী জেলার সুধারাম উপজেলার নুরসোনাপুর গ্রামে জন্মগ্রহণ করেন। তার পিতার নাম খান বাহাদুর মোহাম্মদ গাজী চৌধুরী।
শিক্ষাজীবন
বদরুল হায়দার চৌধুরী ১৯৪৮ সালে কলকাতা বিশ্ববিদ্যালয় থেকে ইতিহাসে এম.এ. ও ১৯৫১ সালে ঢাকা বিশ্ববিদ্যালয় থেকে এলএলবি ডিগ্রি লাভের পর ১৯৫৫ সালে যুক্তরাজ্যের লিংকনস্‌-ইন থেকে বার আ্যট ল' ডিগ্রি অর্জন করেন।
কর্মজীবন
বদরুল হায়দার চৌধুরী ১৯৫৬ সালে ঢাকা হাইকোর্টে আইনজীবী হিসাবে কাজ শুরু করেন এবং ১৯৭১ সালের এপ্রিলে হাইকোর্ট বিভাগের বিচারক হিসেবে ও পরবর্তীতে ১৯৭৮ সালে আপিল বিভাগে বিচারক হিসাবে নিয়োগ লাভ করেন।
১৯৮৯ সালের ৩০ নভেম্বর তারিখে বিচারপতি এফ. কে. এম. এ মুনিমের অবসর গ্রহণের প্রেক্ষিতে বাংলাদেশের মহামান্য রাষ্ট্রপতি বাংলাদেশের ৫ম প্রধান বিচারপতি হিসাবে বদরুল হায়দার চৌধুরীকে নিয়োগ প্রদান করেন এবং তিনি ১৯৮৯ সালের ১ ডিসেম্বর তারিখে প্রধান বিচারপতি হিসাবে শপথ গ্রহণ করেন ও ১৯৮৯ সালের ৩১ ডিসেম্বর তারিখে ৬৫ বছর পূর্ণ হওয়ায় অবসর গ্রহণ করেন।
জোডি ল্যাম্বার্ট
জোডি ল্যাম্বার্ট (জন্ম ১ সেপ্টেম্বর ১৯৭০) একজন অস্ট্রেলীয় স্প্রিন্টার। তিনি ১৯৯৬ গ্রীষ্মকালীন অলিম্পিকে মহিলাদের ৪ × ১০০ মিটার রিলেতে প্রতিদ্বন্দ্বিতা করেছিলেন।
লেন ব্রন্ড
লিওনার্দ চার্লস ব্রন্ড (Len Braund; জন্ম: ১৮ অক্টোবর, ১৮৭৫ - মৃত্যু: ২৩ ডিসেম্বর, ১৯৫৫) বার্কশায়ারের ক্লিউয়ার এলাকায় জন্মগ্রহণকারী বিখ্যাত ইংরেজ আন্তর্জাতিক ক্রিকেট তারকা ছিলেন। ইংল্যান্ড ক্রিকেট দলের অন্যতম সদস্য ছিলেন তিনি। ঘরোয়া প্রথম-শ্রেণীর ইংরেজ কাউন্টি ক্রিকেটে সারে ও সমারসেটের প্রতিনিধিত্ব করেছেন লেন ব্রন্ড। দলে তিনি মূলত অল-রাউন্ডার ছিলেন। ডানহাতে ব্যাটিংয়ের পাশাপাশি লেগ ব্রেক বোলিংয়ে সবিশেষ দক্ষতা প্রদর্শন করেছেন তিনি।
খেলার ধরন
অল-রাউন্ডার হিসেবে ব্যাটিংকালীন খেলার গতিধারা অনুসরণে কখনো রক্ষণাত্মক কিংবা আক্রমণধর্মী ভূমিকা নিতেন। লেগ ব্রেক বোলার হিসেবে উইকেট লাভের জন্য নিখুঁত বোলিংয়ের চেয়ে বলের বৈচিত্র্যতার দিকেই নজর দিতে বেশি। এছাড়াও তিনি তার সময়কালে বিশ্বের অন্যতম সেরা স্লিপ ফিল্ডার ছিলেন তিনি।
কাউন্টি ক্রিকেটে অংশগ্রহণ
মূলতঃ ১৯০১ সাল থেকে ব্রন্ডের সঠিকভাবে খেলোয়াড়ী জীবনের সূচনা ঘটে। তিনি তার প্রথম পূর্ণাঙ্গ মৌসুমে সহস্রাধিক রান ও শতাধিক উইকেট লাভ করেন। হেডিংলিতে ইয়র্কশায়ারের বিপক্ষে ২৩৮ রান পিছিয়ে থেকে সমারসেট দ্বিতীয় ইনিংসে ৬৩০ রান তুলে। এতে তিনি করেন ১০৭ রান। খেলায় তার দল ২৭৯ রানে জয় পায়। ব্রন্ড চার উইকেট নেন ও আয়োজক দল দ্বিতীয় ইনিংসে ১১৩ রানে অল-আউট হয়। ঐ মৌসুমে ইয়র্কশায়ার তাদের একমাত্র পরাজয়ের স্বাদ আস্বাদন করে। ১৯০২ সালেও সমারসেট এ সাফল্যের পুণরাবৃত্তি ঘটায়। রুদ্ধশ্বাসপূর্ণ খেলায় দল মাত্র ৩৪ রানে জয় পায়। খেলায় তিনি ৭১ রানে ১৫ উইকেট পান। তন্মধ্যে দ্বিতীয় ইনিংসে নিজস্ব সেরা বোলিং পরিসংখ্যান ৯/৪১ দাঁড় করান। ঐ দুইটি কাউন্টি খেলাগুলো বাদে ব্রন্ড টেস্ট ক্রিকেটার ছিলেন।
টেস্ট ক্রিকেট
১৯০১-০২ মৌসুমে অস্ট্রেলিয়া সফরে যান। টেস্টে আশানুরূপ সাফল্য লাভ করেন। ১৩ ডিসেম্বর, ১৯০১ তারিখে অস্ট্রেলিয়ার বিপক্ষে তার টেস্ট অভিষেক ঘটে। টেস্টের প্রথম ইনিংসেই ৫৮ রান সংগ্রহের পাশাপাশি খেলায় সাত উইকেট পান। তন্মধ্যে দ্বিতীয় ইনিংসে ৫/৬১ বোলিং পরিসংখ্যান দাঁড় করান। সিডনিতে অনুষ্ঠিত ঐ টেস্টে স্বাগতিক অস্ট্রেলিয়াকে ইনিংসের ব্যবধানে সফরকারী ইংল্যান্ড দল পরাজিত করেছিল। অ্যাডিলেডে অনুষ্ঠিত সিরিজের তৃতীয় টেস্টে ১০৩* রানে অপরাজিত ছিলেন তিনি। সিরিজে তিনি মোট ২১ উইকেট দখল করে ইংরেজ বোলারদের মধ্যে শীর্ষস্থানে ছিলেন।
১৯০২ সালে উইজডেন কর্তৃক বর্ষসেরা ক্রিকেটার মনোনীত হন। ঐ মৌসুমে পাঁচ টেস্টের সমন্বয়ে গড়া অ্যাশেজ সিরিজের সবকটিতেই অংশগ্রহণ করেন। এ সময়ে অনেকগুলো ঘটনার সাথে নিজেকে জড়ান যার অধিকাংশই বেশ কাছাকাছি ছিল। এজবাস্টনে জর্জ হার্বার্ট হার্স্টের বলে স্লিপ থেকে দৌড়ে লেগ সাইডে ক্লেম হিলের ক্যাচ নেন। খেলায় অস্ট্রেলিয়া দল মাত্র ৩৬ রানে গুটিয়ে যায় যা তাদের টেস্ট ক্রিকেটের ইতিহাসে সর্বনিম্ন সংগ্রহ। ওল্ড ট্রাফোর্ডে ইংল্যান্ডের সংগ্রহ ৪৪/৫ থাকাবস্থায় মাঠে নামেন ও ৬৫ রান তুলেন। স্ট্যানলি জ্যাকসনের সাথে ১৪১ রানের জুটি গড়েন। একই খেলায় বোলিংয়ে নেমে জো ডার্লিংকে মারতে উদ্বুদ্ধ করলেও ফ্রেড টেট ক্যাচ নিতে ব্যর্থ হন। ফলে অস্ট্রেলিয়া নাটকীয়ভাবে ৩ রানে জয় পায়।
১৯০৩-০৪ মৌসুমে অস্ট্রেলিয়ায় দ্বিতীয়বারের মতো সফরেও ব্রন্ড সফল ছিলেন। সিডনিতে ১০২ রান করেন। ঐ একই টেস্টে টিপ ফস্টার ২৮৭ রান তুলে তৎকালীন রেকর্ড গড়েছিলেন। মেলবোর্নের চূড়ান্ত টেস্টের প্রথম ইনিংসে তিনি ৮১ রান দিয়ে ৮ উইকেট পেয়েছিলেন। ১৯০৭-০৮ মৌসুমে তৃতীয়বারের মতো অস্ট্রেলিয়া সফরে তুলনামূলকভাবে কম সফল হন। কিন্তু এর মাঝেই ১৯০৭ সালে দক্ষিণ আফ্রিকার বিপক্ষে ১০৪ রান তুলে তৃতীয় শতক হাঁকান। দলটিতে ১৯০৫-০৬ মৌসুমে ইংল্যান্ডের বিপক্ষে দক্ষিণ আফ্রিকার প্রথম জয়ের সাথে জড়িত গুগলি বোলারদের অংশগ্রহণ ছিল।
২৩ টেস্টে অংশ নিয়ে ৯৮৭ রান ও ৪৭ উইকেট লাভ করেন ব্রন্ড। প্রথম-শ্রেণীর ক্রিকেটে ১৯০১, ১৯০২ ও ১৯০৩ মৌসুমে তিনবার ১,০০০ রান ও ১০০ উইকেট লাভের ন্যায় ডাবলের সাথে জড়িত তিনি। ১৯২০ সাল পর্যন্ত চলমান প্রথম-শ্রেণীর খেলোয়াড়ী জীবনে ১৭,৮০১ রান ও ১,১১৪ উইকেট পান তিনি। খেলোয়াড়ী জীবনের শেষদিকে বলকে স্পিন করার ক্ষমতা হারিয়ে ফেলেন ও বেশ রান দিতে থাকেন। ১৯১০ সালের দিকে সমারসেটের পক্ষে অধিকাংশ সময়ই ব্যাটসম্যান হিসেবে খেলতে থাকেন। সমগ্র খেলোয়াড়ী জীবনে ৫৪৬ ক্যাচ নেন। thumb|right|লেন ব্রন্ডের সিগারেট কার্ড চিত্র
অবসর
খেলোয়াড়ী জীবন থেকে অবসর নেয়ার পর কেমব্রিজ বিশ্ববিদ্যালয়ে প্রশিক্ষকের দায়িত্ব পালন করেন। ১৯৩৮ সাল পর্যন্ত ১৮ মৌসুম প্রথম-শ্রেণীর ক্রিকেটে আম্পায়ারিত্ব করেন। ১৯২৬ থেকে ১৯২৯ সময়কালের মধ্যে ৩ টেস্টে আম্পায়ারিত্ব করেছেন তিনি।
বন্ধুবৎসল ব্যক্তি হিসেবে লেন ব্রন্ড মদ্যপান ও ঘোড়দৌড়ের মাঝেই জীবনকে উপভোগ করেছেন। কিন্তু জীবনের শেষদিকে দূর্বল স্বাস্থ্যের অধিকারী হওয়ায় খিঁটখিটে মেজাজের অধিকারী হয়ে যান। দ্বিতীয় বিশ্বযুদ্ধ চলাকালে দুই পা কেটে ফেলতে হয়েছিল তার। তাস্বত্ত্বেও মৃত্যু পূর্ব-পর্যন্ত লর্ডসের নিয়মিত দর্শক ছিলেন তিনি। ১৯৪৯ সালে এমসিসির সম্মানসূচক সদস্যপদে ২৬জন সাবেক পেশাদার ক্রিকেটারদের অন্যতম ছিলেন লেন ব্রন্ড।
২৩ ডিসেম্বর, ১৯৫৫ তারিখে লন্ডনের পুটনি কমন এলাকায় ৮০ বছর বয়সে তার দেহাবসান ঘটে।
রবার্ট নয়েস
প্রাথমিক জীবন
রবার্ট ১২ ডিসেম্বর ১৯২৭ রেভারেন্ড রালফ ব্রিস্টার নয়েস এর চার পুত্রের মধ্যে তৃতীয় পুত্র হিসাবে লোযা, বার্লিংটন জন্মগ্রহণ করেন।
শিক্ষাজীবন
নয়েস হাই স্কুলে গণিত ও বিজ্ঞানে তার মেধার প্রকাশ দেখান। তিনি ১৯৪৫ সালে গ্রিনেল হাই স্কুল থেকে পাস করেন এবং ঐ বছরই গ্রিনেল কলেজে ভর্তি হন। ১৯৪৯ সালে তিনি গ্রিনেল কলেজ থেকে পদার্থবিজ্ঞান ও গণিতে ব্যাচেলর অব আর্টস ডিগ্রি অর্জন করেন। তিনি ১৯৫৩ সালে ম্যাসাচুসেট্‌স ইনস্টিটিউট অফ টেকনোলজি থেকে পদার্থবিজ্ঞানে ডক্টরেট ডিগ্রি অর্জন করেন।
কর্মজীবন
নয়েস ম্যাসাচুসেট্‌স ইনস্টিটিউট অফ টেকনোলজি থেকে পদার্থবিজ্ঞানে ডক্টরেট ডিগ্রি অর্জন করার পর ফিলাডেলফিয়ার ফিলকো কর্পোরেশনে রিসার্চ ইঞ্জিনিয়ার হিসেবে যোগদান করেন। ১৯৫৬ সালে ক্যালিফোর্নিয়ার মাউন্টেন ভিউতে শকলি সেমিকন্ডাক্টর ল্যাবরেটরীতে যোগদান করেন। ১৯৬৮ সালে তিনি গর্ডন মুরের সাথে ইন্টেল কর্পোরেশন প্রতিশঠা করেন।
প্যাটেন্ট
নয়েস ১৫টি প্যাটেন্টের অধিকারী
সিকিম একতা মঞ্চ
সিকিম একতা মঞ্চ, ভারতের সিকিম রাজ্যের একটি রাজনৈতিক দল ছিল ১৯৯৭ সালের আগস্ট মাসে, যখন লক্ষ্মী পরসাদ তিওয়ারি এবং টিএম রাই ভারতীয় জাতীয় কংগ্রেস (আইএনসি) থেকে বিচ্ছিন্ন হয়েছিলেন। দলটি ক্ষমতাসীন সিকিম ডেমোক্রেটিক ফ্রন্ট এবং আইএনসি থেকে ভিন্নমতাবলম্বী সদস্যদের আকৃষ্ট করেছিল, যারা দাবি করেছিল যে নতুন দল বর্ণ বা সাম্প্রদায়িক ভিত্তিক রাজনীতি মুক্ত সিকিমকে উন্নীত করবে।
অক্টোবর ১৯৯৭ সালের পঞ্চায়েত (স্থানীয়) নির্বাচনে, রাজনৈতিক দলগুলিকে অনুমতি দেওয়ার জন্য সিকিমের প্রথম স্থানীয় নির্বাচন, এসইএম এই "রাজনীতিকরণের" সমালোচনা করেছিল এবং শুধুমাত্র স্বতন্ত্র প্রার্থীদের প্রার্থী করেছিল।
এর কিছুক্ষণ পরে, রাই এসইএম থেকে বিচ্ছিন্ন হয়ে সিকিম জনশক্তি পার্টি গঠন করেন।
১৯৯৮ সালের সাধারণ নির্বাচনে এসইএম কংগ্রেস, সিকিম সংগ্রাম পরিষদ এবং সিকিম ন্যাশনাল ফ্রন্টের সাথে রাজ্যের একক লোকসভা আসনের জন্য একটি যৌথ প্রার্থী ছিলেন।
নভেম্বর ১৯৯৮ সালে এসইএম কংগ্রেস এর সাথে একীভূত হয়।
মনতোষ রায়
মনতোষ রায় (১৯১৭-২০০৫) ১৯৫১ সালে গ্রুপ ৩ অ্যামেচার বিভাগে মিস্টার ইউনিভার্স খেতাব বিজয়ী প্রথম এশীয় তথা বঙ্গসন্তান মনতোষ রায় একজন ভারতীয় বডিবিল্ডার ছিলেন।
প্রারম্ভিক জীবন
ঢাকা জেলার অন্তর্গত মেঘনা নদীর তীরের একটি বর্ধিষ্ণু গ্রাম গজরিয়াতে ১৯১৭ সালের ২১ শে অক্টোবর জন্মগ্রহণ করেন। তার পিতার নাম রসিক লাল রায়। শৈশবে তাকে দারিদ্র্যের সাথে লড়াই করতে হয়েছিল। তিনি একটি ইংরেজি মাধ্যম স্কুলে পড়াশোনা করতেন। মাত্র বারো বছর বয়স থেকে তিনি শরীরচর্চা করতে শুরু করেছিলেন এবং বিষ্ণুচরণ ঘোষকে তিনি তার গুরু বলে মেনেছিলেন। মনতোষ রায় সর্বদা বিষ্ণুচরণ ঘোষের ছবি সামনে রেখে শরীর চর্চা করতেন এবং এমতাবস্থায় একদিন  মনতোষ বাবু ওনার চক্ষুগোচরে আসলে উনি ওনাকে ওনার শিষ্য বলে মেনে নেন।
কর্মজীবন
১৯৩৯ সালে তিনি প্রথম দেহসৌষ্ঠব প্রতিযোগিতায় প্রতিদ্বন্ধীতা করেন কিন্তু সেখানে তিনি সাফল্যলাভ করতে পারেননি। তাই এরপর তিনি আরও কঠোর অনুশীলনের জন্য দৃঢ়সঙ্কল্প করেন। এরপর ১৯৩৯এ ইস্ট ইন্ডিয়ান বডিবিল্ডিং চ্যাম্পিয়নশিপ এবং ১৯৪৭ সালে অল ইন্ডিয়া বডিবিল্ডিং চ্যাম্পিয়নশিপ বিজেতা হন।
এরপর ১৯৫১ সালে শ্রী রায় যুক্তরাজ্যে উড়ে যান গ্রুপ ৩ অ্যামেচার বিভাগে মিস্টার ইউনিভার্স প্রতিযোগিতার জন্য এবং গর্বের সাথে সেই প্রতিযোগিতায় সাফল্য লাভ করেন। সেখানকার দর্শককুল ওনার সুগঠিত মাংসপেশি দেখে মন্ত্রমুগ্ধ হয়ে যান এবং প্রায় আড়াই ঘণ্টার মত সারিবদ্ধ ভাবে দাঁড়িয়ে ওনার সাক্ষর নেওয়ার জন্য ব্যাকুল হয়ে ওঠে। এই খেতাব জয়ের পর ইন্ডিয়া হাউসে ভারতীয় হাই কমিশনার তাকে সংবর্ধিত করেন।
ভারতে ফিরে আসার পর তিনি বিভিন্ন ফিজিক্যাল কালচার ক্লাবে প্রশিক্ষক হিসাবে কাজ করেন। এমনকি বিভিন্ন প্রখ্যাত ব্যক্তিত্বদের যোগা এবং ফিটনেস বিষয়েও প্রশিক্ষণ দিতেন। ১৯৫৮সালে তিনি ইন্ডিয়ান বডি বিল্ডিং ফেডারেশন এবং এশিয়ান বডি বিল্ডিং ফেডারেশন প্রতিষ্ঠার সঙ্গে যুক্ত ছিলেন। তিনি কলকাতা বিশ্ববিদ্যালয় এবং ল কলেজে শিক্ষকতাও করেছিলেন। বিভিন্ন সাময়িক পত্র পত্রিকায় স্বাস্থ্য সংক্রান্ত প্রবন্ধ লেখালেখি করতেন । যোগার উপর তিনি কিছু বইও লিখেছিলেন। এমনকি দূরদর্শনেও ওনার যোগার উপরে অনুষ্ঠানের সম্প্রচার হয়েছিল। কলকাতার বিভিন্ন স্থানে তিনি যোগকেন্দ্রও গড়ে তুলেছিলেন।
উত্তরাধিকার
মনতোষ রায়ের মৃত্যুর পর তার প্রতিষ্ঠিত মাল্টিজিমটি তার পুত্র মলয় রায় পরিচালনা করেন। মলয় রায় নিজেই আটবার মিস্টার ইন্ডিয়া খেতাব জয়ী এবং অর্জুন পুরস্কারপ্রাপ্ত ব্যক্তিত্ব। তার মৃত্যুর পর ভারতের ক্রীড়ামন্ত্রী এবং পি. ডব্লু. ডি. মন্ত্রী ওনাদের বাড়ি পরিদর্শনে গিয়ে ব্যারাকপুর ট্রাঙ্ক রোড ওনার নামে নামাঙ্কিত করার প্রতিশ্রুতি দিয়েছিলেন।
দুই পৃথিবী (২০১০-এর চলচ্চিত্র)
দুই পৃথিবী রাজ চক্রবর্তী পরিচালিত ২০১০ সালের একটি বাংলা চলচ্চিত্র। ২০০৮ সালের তেলুগু চলচ্চিত্র গামিয়াম অভিনীত স্বর্ণনান্দ-আলারি নরেশ এর পুননির্মান এটি।
কাহিনি
রাহুল রায় (জিৎ) তার ধনী বাবা অরূপ রায়ের (বি.ডি. মুখোপাধ্যায়) একমাত্র ছেলে। সে আরাম এবং বিলাসবহুল জীবনযাত্রায় অভ্যস্ত এবং তার কাছে জীবন একটি খেলামাত্র। সে একজন ভাগ্যবান চরিত্র যে সুখী জীবনযাপনে অভ্যস্ত এবং মেয়েদের কাছে জনপ্রিয়। রাহুল, নন্দিনী (কোয়েল মল্লিক) এর সাথে পরিচিত হয়। নন্দিনী একজন তরুণ ডাক্তার। রাহুল তার বন্ধুদের সাথে বাজি ধরে যে সে নন্দিনীকে তার প্রেমে ফেলবে। রাহুল নন্দিনীকে এক নাচের অনুষ্ঠানের পর কফি খাওয়ার জন্য আমন্ত্রণ জানায়।
নন্দিনী একজন অনাথ হওয়ায় সে দরিদ্র ব্যক্তিদের প্রতি অত্যন্ত দয়াময় এবং একজন ভাল সেবিকা। দরিদ্র ব্যক্তিদের সুখে-দুঃখে তাদের সাথে থাকে এবং তাদের সহায়তা করে। কিন্তু একজন ধনীব্যক্তি হওয়ায় রাহুল দরিদ্রদের ঘৃণা করে। তবে নন্দিনীর মুক্তমনের ব্যবহার তাকে দরিদ্রদের প্রতি দয়াময় করে তোলে। তারা ভাল বন্ধুত্ব করে ফেলে। একই সময়ে নন্দিনী রাহুল-এর সাথে একটা দূরত্ব বজায় রেখে চলে। সে বলে যে সে রাহুলকে ভালবাসতে পারবে না কারণ সে তার মন বোঝে না। সে চায় রাহুলকে জীবনের বাস্তবতা বোঝাতে। সে বোঝে যে রাহুল তার বন্ধুদের সাথে চ্যালেঞ্জে জেতার জন্য এমনটা করছে। সে নিজেকে দূরে সরিয়ে নেয়।
একটি পার্টির পর তার হোস্টেলে দিয়ে আসার সময় রাহুল নন্দিনীকে বোঝাতে চায় যে সে সত্যিই তাকে ভালবাসে। কিন্তু নন্দিনী তার কথা শোনে না। ক্রমে, রাহুল-এর দুর্ঘটনা হয়। এতে এক মহিলা মারা যায় এবং এক শিশু অনাথ হয়। নন্দিনী বেঁচে যায়, কিন্তু সে রাহুল-এর কাছ থেকে নিজেকে লুকিয়ে নেয়। রাহুল তাকে মোটরসাইকেলে করে খুঁজতে বের হয়।
এমতাবস্থায় সে মোটরসাইকেল চোর শিবু (দেব)র সাথে পরিচিত হয়। শিবু এক চোর হলেও মনের দিক থেকে খুব সরল। এই ভ্রমণে শিবু রাহুল-এর সঙ্গী হয়ে পড়ে। ভ্রমণে ক্রমে রাহুল-এর মনের পরিবর্তন হতে থাকে। সে জীবনের বাস্তবতা বুঝতে শেখে। মানুষের বিপদে, সুখ দুখে পাশে দাঁড়ানোর অভিজ্ঞতা অর্জন করে। বুঝতে পারে গ্রামীণ জীবনের সারল্য। পথের উঁচু-নিচুতে সে পরিচিত হয় এক শিক্ষকের (মনোজ মিত্র) সাথে, যিনি অনাথ শিশুদের পড়ান। সে পরিচিত হয় অবসরগ্রহণকারী সামরিক কর্মকর্তা (দেবরঞ্জন নাগ), এক পতিতা (বরখা), যে কিনা ভালবাসার কাঙাল তার সঙ্গী শিবুর সাথে। এই সবকিছুই তার নিজের ব্যক্তিসত্ত্বাকেই চিনিয়ে দেয়। শিবু আর সে রাস্তায় বাইক দুর্ঘটনায় পড়লে শিবু সামান্য আহত হয়। যদিও হসপিটালে নন্দিনী শিবুর চিকিৎসা করে কিন্তু রাহুলের সাথে দেখা হয়না। শিবু নন্দিনী কে চেনেনা ফলত রাহুল জানতে পারেনা যে মাওবাদী অধ্যুষিত এলাকাতেই নন্দিনী চিকিৎসা করছে। ইতিমধ্যে শিবু আর সে স্থানীয় সন্ত্রাসবাদীদের সাথে গোলমালে জড়িয়ে পড়ে। শিবুর আকস্মিক মৃত্যু তাকে একজন সহৃদয় ও দায়িত্বশীল নাগরিকে পরিনত করে তোলে।শেষ পর্যন্ত রাহুল খুঁজে পায় নন্দিনীকে এবং জীবনের মানে।
প্রযোজনা
চলচ্চিত্রটি শ্রী ভেঙ্কটেশ ফিল্মস প্রযোজনা প্রতিষ্ঠানটির ৪২তম অভিযান। এটি পরিচালকের ৫ম এবং দেব ও জিৎ-কোয়েল জুটির দশম চলচ্চিত্র। জিৎ-কোয়েলের সাথে রাজের এটাই প্রথম চলচ্চিত্র, ভেঙ্কটেশের সাথে ৪র্থ এবং চ্যালেঞ্জ (২০০৯) ও লে ছক্কা (২০১০)-এর পর দেবের সাথে তৃতীয় চলচ্চিত্র। এই প্রথমবারের মত বাংলার দুই সুপারহিট নায়ক দেব-জিৎ একত্রে অভিনয় করেছেন। প্রথমবারের মত বাংলা চলচ্চিত্র ৫০ মিলিয়ন বাজেটের ছবি করে। ২.৩.১০ তারিখে এর 'মহরত' অনুষ্ঠিত হয়। চলচ্চিত্রটির কলকাতা ছাড়াও পশ্চিমবঙ্গের গ্রামীণ অঞ্চল যেমন লালগড় ও গোপিবল্লভপুর, পুরুলিয়া, বানতলা প্রভৃতি স্থানে দৃশ্যায়ন সম্পন্ন হয়। গানগুলোর দৃশ্যায়ণ হয় ইউরোপ-এ, ভালবাসা ভালবাসার পর (অস্ট্রিয়াতে শ্যুটিং হয়েছিল) এই প্রথমবারের মত। চলচ্চিত্রটি মূলত সোমক মুখোপাধ্যায়ই চিত্রধারণ করেন, কিন্তু তিনি সময় করে উঠতে না পারাতয় তার স্থানে বলিউডের আইটেম-গার্ল বর্খা বিশত, রাজনীতি চলচ্চিত্রে তার বিখ্যাত "ইশক বর্সে" নাচের জন্য বিখ্যাত; তিনি অভিনয় করেন। চলচ্চিত্রের সংগীত পরিচালক জিৎ গাঙ্গুলীরই এই চলচ্চিত্রের ব্যাকগ্রাউন্ড স্কোর করবার কথা ছিল, কিন্তু পায়ের ব্যাথার কারণে তিনি কাজটি করতে পারেন না এবং তার জায়গায় ইন্দ্রদীপ দাশগুপ্ত কাজটি শেষ করে। ১৯ই সেপ্টেম্বর, ২০১০ সালে "ও ইয়ারা ভে" গানের মাধ্যমে এর প্রথম লুক বাজারে আসে, যা চারজন বিখ্যাত অভিনেতা-অভিনেত্রী অভিনীত গান। গানটি বিখ্যাত ভারতীয় বাংলা গানের চ্যানেল ''সঙ্গীত বাংলায় প্রচারিত হয়।
সংগীত
চলচ্চিত্রের সংগীত পরিচালনা করেছেন জিৎ গাঙ্গুলী এবং সমিধ মুখোপাধ্যায়-ঋষি চন্দ। প্রথম দুটি গান সমিধ-ঋষি পরিচালনা করলেও বাকিগুলো করেছেন জিৎঃ
রেটিং ও পর্যালোচনা
সব মিলিয়ে চলচ্চিত্রের সমালোচনা ছিল ভাল। রোশনি মুখোপাধ্যায় দ্য টাইমস অফ ইন্ডিয়া থেকে একে '****' রেটিং দেয়। যাজেনি চক্রবর্তী হিন্দুস্তান টাইমস থেকে একে '***১/২' রেটিং দেয়। জাগোরি বন্দ্যোপাধ্যায় প্রভাবশালী বাংলা পত্রিকা আনন্দবাজার পত্রিকা থেকে একে ৬.৫/১০ রেটিং দেয়। স্বপন মল্লিক দ্য স্টেটসম্যনা একে '**১/২', রেটিং দেয় কিন্তু বলেন যে এটি 'আশাকে পূর্ণ করেছে'। দ্য বেঙ্গল পোস্ট থেকে সুদীপ্তা দে একে সাধারণ বলেন কিন্তু এও উল্লেখ করেন যে চলচ্চিত্রর 'শক্ত সামাজিক বার্তা' আছে এবং 'রাজের গল্প বলার ধরন নিঃসন্দেহে ভাল' বলেন। খ্যাতনামা চলচ্চিত্র-সমালোচক সোমা এ. চট্টোপাধ্যায় আপারস্টল.কম-এ একে ৫/১০ নম্বর দেয়।; কিন্তু তিনিই ক্যালকাট্টাটিউব-এ ৬/১০ নম্বর দেন। ওয়াশিংটন বাংলা রেডিং নামের অপর এক ওয়েব-পোর্টাল থেকে অদিত্য চক্রবর্তী বলেন দেব তখন পর্যন্ত তার শ্রেষ্ঠ কাজ করেছেন এবং জিৎ ও কোয়েলও তাঁদের নিজেরদের চেয়ে এক ধাপ এগিয়ে গিয়ে ভাল করেছেন। বর্তমান থেকে দেবব্রত চৌধুরী বলেন যে মানুষ চলচ্চিত্রটিকে পছন্দ করেছে। প্রভাবশালী বাংলা ম্যাগাজিন আনন্দলোক বিশ্বাস করে যে চলচ্চিত্রটি বাংলা বাণিজ্যিক চলচ্চিত্রের দুনিয়ায় এক নতুন সীমানা তৈরি করেছে। একদিন থেকে মহুয়া দত্তমিত্র বলেন যে পরিচালক তাঁর পুরো দল নিয়ে আশাকে ছাড়িয়ে গেছে। আজকাল থেকে সম্রাট মুখোপাধ্যায় লেখেন যে পরিচালক বাণিজ্যর সাথে পরীক্ষণকে মিশিয়েছেন। সংবাদ প্রতিদিন থেকে বিদিশা চট্টোপাধ্যায় বলেন যে পরিচালক নিঁখুত লক্ষ্যভেদ (বুল'স আই) করেছেন। "সকালবেলা"র রায় অনুযায়ী চলচ্চিত্রটি অবশ্যদর্শনীয়। আরেক প্রভাবশালী ইংরজি পত্রিকা দ্য টেলিগ্রাফ চলচ্চিত্রের ক্যামেরার কাজের প্রশংসা করে।
বক্স অফিস রায়
চলচ্চিত্রটি দ্বিধাহীনভাবে প্রায় সকল পত্রিকা ও ওয়েব-পোর্টালদের কর্তৃক প্রশংসিত হয়। দ্য টেলিগ্রাফ-এর কুশালি নাগ বিভিন্ন অনুষ্ঠানে চলচ্চিত্রকে 'হিট/সফল' বলেন যেমন ০৩.১১.১০ ১৬.১২.১০., ৩০.১২.১০., ৪.৪.১১. ১২.৫.১১, ২৭.৫.১১. and ১৮.৯.১১. এর মুদ্রণে। আনন্দবাজার পত্রিকা থেকে ইন্দ্রনীল রায় একে 'হিট' বলেন ৬.২.১১. এর মুদ্রণে। হিন্দুস্তান টাইমস থেকে অনিন্দিতা আচার্য ২০১০ সালে ক্রিস্টমাস দিনেও বলেন চলচ্চিত্রটি "ভাল করেছে"। আজকাল থেকে সৌগতা চক্রবর্তী একই দিনে একে 'হিট' বলেন। "দ্য স্টেটসম্যান" চলচ্চিত্রটিকে ২৬.১২.১০ তারিখ 'বাণিজ্যিক সফল' অর্জনের অভিধা দেয়। খ্যাতনামা চলচ্চিত্র-সমালোচক সোমা এ. চট্টোপাধ্যায় একই দিনে ইন্ডিয়ান এক্সপ্রেস-এ 'চলচ্চিত্র যা ভাল করেছে' তালিকায় দুই পৃথিবীর স্থান দেন। তিনি ২৩.১.১১ তারিখে এবং ১২.১০.১১ তারিখে ক্যালকাট্টাটিউব ওয়েব পোর্টালে চলচ্চিত্রটিকে 'ট্রিমেন্ডাস সাক্‌সেস' এবং 'বক্স-অফিস হিট' বলেন। ১৯.১২.১১ এ ইন্ডিয়ান এক্সপ্রেস-এ প্রকাশিত এক নিবন্ধানুসারে এফআইসিসিআই এবং ডিলোইত্তে কর্তৃক এক গবেষণা পরিচালিত হয় এবং এতে দুই পৃথিবীকে বর্ষসেরা সংগ্রাহক হিসেবে অভিহিত করা হয়।. ভারতস্টুডেন্ট পোর্টালের মতানুসারে চলচ্চিত্রটি 'বক্স অফিসকে ক্লিক' করেছে (২৬.১০.১০)। খ্যাতনামা চলচ্চিত্র-সাংবাদিক, রতনোত্তমা সেনগুপ্ত ২০.১০.১০ দ্য টাইমস অফ ইন্ডিয়াতে লেখেন যে চলচ্চিত্রটি 'ক্লিক' করেছে এবং এটি একটি বড় 'হিট'। ২.১.১১-এও তিনিন একই কথা লেখেন। ৫.১১.১০ সালে 'টিওআই' থেকে প্রিয়াঙ্কা দাসগুপ্ত চলচ্চিত্রটি সম্পর্কে বলেন, 'অবশ্যই ভাল করেছে'। রোশনী মুখোপাধ্যায়, তিনিও 'টিওআই' থেকে, বলেন দেব একের পর এক হিট উপহার দিচ্ছে ৩০.১২.১০ সালের সেদিন দেখা হয়েছিল পর্যন্ত। ১৩.২.১১ সালে টিওআই রিপোর্ট করে যে এটি একটি 'ব্লকবাস্টার' এবং 'সুপারহিট'। একমাত্র রুমান গাঙ্গুলী, টিওআই থেকে, চলচ্চিত্র সম্পর্কে অত্যন্ত বিবাদী মন্তব্য করেন। প্রথমে তিনি পরিচালককে "দুই পৃথিবীর খ্যাতিতে সাঁতার কাটছেন" বলে অভিহিত করেন। এরপর ২৫.১২.১০. তারিখে বলেন, দেব কখনও ব্যর্থতা অনুভব করেননি। তিনি আরও বলেন জিতের জন্য ২০১০ একটি ভাল বছর ছিল কারণ তিনি ওয়ান্টেড, জোশ এবং দুই পৃথিবী চলচ্চিত্রত্রয়ে অভিনয় করেন এবং প্রতিটাই হিট হয় (২০.২.১১.)। কিন্তু পরবর্তীতে তিনি বলেন, চলচ্চিত্রটি 'পানোম্নত্ত' (১৭.৫.১১.) এবং 'ভাল করেনি' (২৩.৫.১১.)। এই ছিল চলচ্চিত্র সম্পর্কে কোন নির্ভরযোগ্য এবং প্রভাবশালী সূত্রের একমাত্র খারাপ মন্তব্য। তবে এরপর তিনি আবারও তার আগের স্থানে ফিরে আসেন এবং বলেন, চলচ্চিত্রটি 'হিট' ছিল।
চলার সময়
চলচ্চিত্রটি বৃহস্পতিবার, দুর্গাপূজার সপ্তমীতে সারা পশ্চিমবঙ্গ জুড়ে ২০৯ টি থিয়েটারে মুক্তি পায়। এটি সারা শহরজুড়ে ৫ সপ্তাহ চলে এবং এরপর একে অপর একটি বড় চলচ্চিত্র মন যে করে উড়ু উড়ুর জন্য স্থান ছেড়ে দিতে হয়। তবে "দ্য টেলিগ্রাফ" অনুযায়ী চলচ্চিত্রটি শহরে প্রায় ৬ সপ্তাহ চলে। চলচ্চিত্রটি 'বায়োস্কোপ', রাজারহাটের 'অ্যাক্সিস মল' এবং 'আইনক্স বর্ধমান'- মাল্টিপ্লেক্সে সর্বোচ্চ, প্রায় ৪ সপ্তাহ চলে। আশ্চর্যজনকভাবে চলচ্চিত্রটি ডান্টানের 'বাসন্তী' এবং ঝটিপাহাড়ির 'হরিপার্বতী' নামক গ্রামীণ অঞ্চলে সর্বাধিক, প্রায় ৫০ সপ্তাহ চলে। এটা বোঝা যায় যে শ্রী ভেঙ্কটেশ ফিল্মস ইচ্ছাকৃতভাবে সুরিন্দার ফিল্মস-এর সাথে বন্ধুত্বপূর্ণ সম্পর্কের কারণেই এমজেকেইউইউর জন্য শহর থেকে চলচ্চিত্রটিকে উঠিয়ে নেয়। একইভাবে তারা এর পাঁচ সপ্তাহ পর এমজেকেইউইউকে উঠিয়ে নেয়, কারণ বন্ধু প্রযোজনা প্রতিষ্ঠান শ্রী ভেঙ্কটেশ ফিল্মস তখন তাদের পরবর্তী ছবি সেদিন দেখা হয়েছিল মুক্তি দিতে যায়। বন্ধুত্বপূর্ণ সম্পর্ক না থাকলে ধারণা করা হয় দুই পৃথিবী আরো অনেক সপ্তাহ ধরে চলত।
বক্স অফিস বিশ্লেষণ
এফআইসিসিআই ও ডিলোইত্তের তথ্য অনুযায়ী দুই পৃথিবী ছিল ২০১০ সালের সবচেয়ে বড় ব্লকবাস্টার। চলচ্চিত্রটির প্রথম সাপ্তাহিক অর্থসংগ্রহ ছিল ঐ সময়ের যেকোন চলচ্চিত্রের চেয়ে বেশি। এটি প্রায় ৫০ মিলিয়ন রুপি আয় করে মাত্র প্রথম সপ্তাহেই। প্রযোজক প্রায় ২০ মিলিয়ন রেক করেছিলেন। চলচ্চিত্রটি তৃতীয় সপ্তাহেও একই ধারাবাহিকতা বজায় রাখে। দ্বিতীয় সপ্তাহ থেকে মফস্বলে এর ব্যবসার ঘাটতি শুরু হয়, শেষ পর্যন্ত ৬৫ মিলিয়ন আয় করে ;'গালফ টাইমস', 'দ্য স্টেটসম্যান' রিপোর্ট করেছে। (২৩.১২.১১), 'দ্য ইকোনোমিক টাইমস' (৩০.০৪.১১); দ্য ওয়েব-পোর্টালস 'গোল্ডেন রীল' (২৮.১.১১), 'বেঙ্গলি মুভিজ', 'দ্য ইন্ডিয়ান এক্সপ্রেস' (১৯.১২.১১) এবং ২০১১ সালে ডিলোইত্তের বার্ষিক রিপোর্ট। ১৫.৬.১২ তে প্রকাশিত দ্য টাইমস অফ ইন্ডিয়ার অপর একটি বিচ্ছিন্ন রিপোর্ডে বলা হয় চলচ্চিত্রের আজেট ছিল ৩৫ মিলিয়ন এবং ৪০ মিলিয়নের ব্যবসা করে। বাজেটের দিক থেকে (এটি তখনকার সময়ের সর্বাধিক বাজেটের চলচ্চিত্র ছিল) এবং চলচ্চিত্রের বিপুর পরিমাণ অভিনেতা-অভিনেত্রীদের কথা চিন্তা করে 'ব্লকবাস্টার' ছাড়া কিছুই আশা করা যাচ্ছিল না। সব মিলিয়ে এর সংগ্রহ 'সুপারহিট' অভিধার জন্য যথেষ্ট, কিন্তু চলচ্চিত্রের ৫০ মিলিয়নের বাজেট, একটি বড় প্রভাবকে প্রমাণ করে। দুই পৃথিবীকে 'সুপারিহিট'/'ব্লকবাস্টার' বলার জন্য একটু কম পড়ে যায়, তবে এর সংগ্রহ ছিল 'হিট' বলার মত যথেষ্ট।
পুরস্কার ও মনোনয়ন
এছাড়া, চলচ্চিত্রের জন্য জিৎ সেরা সুপারহিট নায়ক এবং দেব সেরা সাপোর্টিং অভিনেতা বিভাগে মনোনয়ন পান। কিন্তু সেরা সুপারহিট নায়ক পুরস্কার লাভ করেন প্রসেনজিৎ চট্টোপাধ্যায় (অটোগ্রাফ) এবং সেরা সাপোর্টিং অভিনেতা পুরস্কার লাভ করেন শাশ্বত চট্টোপাধ্যায় (ব্যোমকেশ বক্সী)। এছাড়াও জিৎ-কোয়েল জুটি সেরা জুটির মনোনয়ন পেলেও সেই পুরস্কার লাভ করেন দেব-পায়েল জুটি। বরখা সেনগুপ্ত "আনন্দলোক অ্যাওয়ার্ড-২০১০"-এ সেরা নবাগত অ্যাওয়ার্ড লাভ করেন।
ভিডিও মুক্তি
৪ঠা ফেব্রুয়ারি, ২০১১ সালে "ভি. ভিডিও" চলচ্চিত্রের ভিসিডি ও ডিভিডি মুক্তি দেয়। প্রতিটি ভিসিডির দাম ছিল ৬৯ রুপি এবং প্রতিটি ডিভিডির দাম ছিল ১৪৯ রুপি। চলচ্চিত্রের অফিশিয়াল সংগীতের সিডিও "ভি. মিউজিক" থেকে ৩৫ রুপি ক্রয় করা যায়।
ওয়ার্ল্ড টেলিভিশন প্রিমিয়ার
পশ্চিমবঙ্গের ভারতীয় বাংলা চ্যানেল স্টার জলসা দুই পৃথিবীর স্যাটেলাইট স্বত্ব ক্রয় করে এবং এর প্রযোজনা প্রতিষ্ঠান শ্রী ভেঙ্কটেশ ফিল্মস প্রযোজিত সকল চলচ্চিত্র ক্রয়ের চুক্তি করে। ১৩ই ফেব্রুয়ারি ৪:৩০ পিএম এ চলচ্চিত্রের ওয়ার্ল্ড টেলিভিশন প্রিমিয়ার হয় স্টার জলসাতে।
মোহাম্মদপুর সরকারি উচ্চ বিদ্যালয়
মোহাম্মদপুর সরকারি উচ্চ বিদ্যালয় মোহাম্মদপুর, ঢাকা, বাংলাদেশে অবস্থিত একটি স্কুল। এটি হুমায়ূন রোডে অবস্থিত একটি ঐতিহ্যবাহী শিক্ষাপ্রতিষ্ঠান।
ইতিহাস
এই স্কুলটি ১৯৬৭ সালে প্রতিষ্ঠিত এবং বাংলা মাধ্যমে জাতীয় শিক্ষাক্রম অনুসরণ করে।
গঠন
স্কুলটি ১ম থেকে ১০ম শ্রেণি পর্যন্ত শিক্ষার্থীদের তালিকাভুক্ত করে বিদ্যালয়টি দুটি শিফটে পরিচালনা করে: সকাল ও দিন। ক্লাস 1 থেকে 10 এর শিক্ষার্থীরা মর্নিং শিফটে পড়তে পারেন। তবে ডে শিফটে, এটি কেবলমাত্ত ৬ষ্ঠ থেকে দশম শ্রেণীর জন্য। স্কুলে 1 থেকে 5 ক্লাসের অতিরিক্ত বেসরকারী বিভাগ রয়েছে শিক্ষার্থীরা অতিরিক্ত শিফট থেকে পাস করে, সরাসরি ডে শিফটে ভর্তি হতে পারে। প্রতি বছর পিইসি, জেএসসি ও এসএসসি পরীক্ষায় প্রায় অর্ধশতাধিক শিক্ষার্থী বিজ্ঞানের প্রায় অর্ধেক এবং ব্যবসায় শিক্ষা অর্ধশত পরীক্ষায় অংশ নেন
ভর্তি
মাধ্যমিক ও উচ্চশিক্ষা অধিদপ্তরের নিয়ন্ত্রণে শহরের সরকারী বিদ্যালয়ের ভর্তির লটারি নেওয়া হয়। ভর্তি প্রক্রিয়ায় তীব্র প্রতিযোগিতা নেই। শিক্ষার্থীদের লটারির মাধ্যমে এই স্কুলে অধ্যয়নের জন্য নির্বাচিত করা হয়। সাধারণত শিক্ষার্থীরা 1,6 ও 9 ক্লাসে ভর্তি হয় তবে কোনও শূন্যপদ তৈরি করা হলে অন্যান্য ক্লাসে ভর্তি বিবেচনা করা যেতে পারে। ভর্তি পরীক্ষা সাধারণত বার্ষিক পরীক্ষার পরে ডিসেম্বরে নেওয়া হয়।
প্রাত্যহিক সমাবেশ
সুশৃঙ্খল মন ও আনুগত্য তৈরিতে, প্রতিদিন শিক্ষা কার্যক্রমের পূর্বে সমাবেশ হয়ে থাকে।
পোশাক
১ম থেকে ১০ম শ্রেণি পর্যন্ত স্কুলের পোশাক হছে সাদা সার্টের সাথে নেভী ব্লু হাফ প্যান্ট এবং সাদা জুতা।
পরীক্ষা পদ্ধতি এবং ফলাফল
বছরে দুটি পার্বিক পরীক্ষা অনুষ্ঠিত হয়ে থাকে।
শিক্ষক-অভিভাবকরা সম্মেলন
প্রত্যেক শিক্ষার্থীকে শ্রেয় থেকে স্রেয়তর তৈরির উদ্দেশে, একটি আলোচনা সভা অনুষ্ঠিত হয়ে থাকে যেখানে শিক্ষার্থীদের সমস্যা এবং তা প্রতিকারের উপায় সম্পর্কে আলোচনা করা হয়ে থাকে।
গ্রন্থাগার
গ্রন্থাগারটিতে অনেক প্রাচীন ও আধুনিক বই রয়েছে যা সব জায়গায় সহজে পাওয়া যায়না।
সহশিক্ষামূলক কার্যক্রম
অত্র বিদ্যালয়ের শিক্ষার্থীরা খেলাধুলায় অংশ নিয়ে থাকে।
রমেশ কুমার ভাঙ্কওয়ানি
রমেশ কুমার ভাঙ্কওয়ানি একজন পাকিস্তানি রাজনীতিবিদ যিনি আগস্ট ২০১৮ থেকে পাকিস্তানের জাতীয় পরিষদ এর সদস্য ছিলেন। এর আগে তিনি জুন ২০১৩ থেকে মে ২০১৮ পর্যন্ত জাতীয় পরিষদের সদস্য এবং ২০০২ থেকে ২০০৭ পর্যন্ত সিন্ধুর প্রাদেশিক পরিষদ এর সদস্য ছিলেন।
শিক্ষা
ভাঙ্কওয়ানি ব্যাচেলর অফ মেডিসিন এবং ব্যাচেলর অফ সার্জারি করেছেন।
রাজনৈতিক পেশা
ভাঙ্কওয়ানি ২০০২ সালের পাকিস্তানের সাধারণ নির্বাচনে পিএস-৬১ (থারপারকার-২) নির্বাচনী এলাকা থেকে স্বতন্ত্র প্রার্থী হিসেবে সিন্ধু প্রাদেশিক পরিষদের আসনে লড়েছিলেন, কিন্তু ব্যর্থ হন। তিনি ৩৪টি ভোট পেয়েছিলেন এবং আসনটি জাতীয় জোটের প্রার্থীর কাছে হেরেছিলেন। একই নির্বাচনে তিনি সিন্ধু প্রাদেশিক পরিষদে পাকিস্তান মুসলিম লীগ (কিউ) এর প্রার্থী হিসেবে সংখ্যালঘুদের জন্য সংরক্ষিত আসনে নির্বাচিত হন। [1] তিনি ২০০৫ সালে পাকিস্তান হিন্দু পরিষদ প্রতিষ্ঠা করেন।
২০১৩ সালের পাকিস্তানের সাধারণ নির্বাচনে সংখ্যালঘুদের জন্য সংরক্ষিত আসনে পাকিস্তান মুসলিম লীগ (এন) (পিএমএল-এন) -এর প্রার্থী হিসেবে তিনি পাকিস্তানের জাতীয় পরিষদে নির্বাচিত হন।
২০১৮ সালের জানুয়ারীতে তিনি জাতীয় পরিষদের পরিসংখ্যানের স্থায়ী কমিটির চেয়ারম্যান নির্বাচিত হন। ২০১৮ সালের এপ্রিল মাসে তিনি পিএমএল-এন ছেড়ে পাকিস্তান তেহরিক-ই-ইনসাফ (পিটিআই) তে যোগ দেন।
২০১৮ সালের পাকিস্তানের সাধারণ নির্বাচনে সংখ্যালঘুদের জন্য সংরক্ষিত আসনে পিটিআই-এর প্রার্থী হিসেবে তিনি জাতীয় পরিষদে পুনরায় নির্বাচিত হন।
সিদ্ধি বিনায়ক মন্দিরে হামলার নিন্দা
২০২১ সালের ৪ আগস্ট পাকিস্তানে পাঞ্জাবের ভং শরিফ এলাকায় সিদ্ধি বিনায়ক মন্দিরে ভাংচুর করে । সংসদে এর প্রতিবাদে তিনি বক্তব্য রাখেন।তিনি সুপ্রীম কোর্টের প্রধান বিচারপতির কাছে এই ঘটনার বিচার চেয়ে পিটিশন করেন । ফলে প্রধান বিচারপতি জরুরীভাবে  শুনানী ডাকে। তিনি ট্যুইটারে মন্দির হামলার ভিডিয়ো পোস্ট করেন । প্রশাসনকে এই হামলা রোখার আবেদন করেন তিনি। তিনি ট্যুইটে লেখেন, মন্দিরে হামলা রুখতে ঢিলেমি দিয়েছে পুলিশ, যা অত্যন্ত লজ্জাজনক। এখনও এলাকায় টেনশন রয়েছে। হামলাকারীদের বিরুদ্ধে কঠোর ব্যবস্থা নিক প্রশাসন।এলাকায় শান্তি বজায় রাখুন। অবিলম্বে বিষয়টি গুরুত্ব সহকারে দেখতে প্রধান বিচারপতির কাছে আবেদন জানাচ্ছি।
এ ঘটনায় ভারত সরকার পাকিস্তা‌নি রাষ্ট্রদূতকে তলব করে ও অপরাধীদের শাস্তি দাবি করে। এতে পাকিস্তান এলাকা থেকে দাঙ্গাকারীদের সরিয়ে দেয়ার কথা জানায়।মন্দিরে রেঞ্জার্সদের রাখার কথা তারা জানায়। এই ২০ জনকে গ্রেফতার ও ১৫০ জন সন্দেহভাজনকে আটক করা হয়েছে।
সিকিম হিমালি কংগ্রেস
সিকিম হিমালি কংগ্রেস ছিল সিকিমের একটি রাজনৈতিক দল। দলটি সিকিম কংগ্রেস (বিপ্লবী) থেকে বিভক্ত হওয়ার পরে এসসি(আর) ভিন্নমতাবলম্বী দর্জি শেরিং এসসি(আর) ভাইস প্রেসিডেন্ট, এসকে রাই (সাবেক সংসদ সদস্য) এবং পিবি সুব্বা দ্বারা প্রতিষ্ঠিত হয়েছিল। আসামের একজন ব্যবসায়ী এম কে সুব্বা এই দলের ব্যাঙ্করোল করেছিলেন। দল সমর্থন পেয়েছে মূলত মাতোয়ালি সম্প্রদায় থেকে।
দলটি অখিল ভারতীয় গোর্খা লীগ, সিকিম প্রজাতন্ত্র কংগ্রেস এবং বিভিন্ন স্বতন্ত্রদের সাথে জোটবদ্ধ হয়ে ১৯৮৫ সালের বিধানসভা নির্বাচনে প্রতিদ্বন্দ্বিতা করেছিল।
মুহাম্মদ মোস্তফা কামাল রাজ
মুহাম্মদ মোস্তফা কামাল রাজ (জন্ম: ১০ আগস্ট) বাংলাদেশের একজন স্বনামধন্য টিভি নাটক ও চলচ্চিত্র পরিচালক নির্মাতা। তার পরিচালিত প্রজাপতি মুক্তি পায় ২০১১ সালের ৭ নভেম্বর। এ চলচ্চিত্রটিতে অভিনয় করেছেন মৌসুমী, জাহিদ হাসান, মোশাররফ করিম। এ চলচ্চিত্রটি শ্রেষ্ঠ সংগীত পরিচালক, শ্রেষ্ঠ গীতিকার এবং শ্রেষ্ঠ শিল্পী (নারী) ক্যাটাগরিতে জাতীয় চলচ্চিত্র পুরস্কার লাভ করে। এছাড়া রাজের পরিচালিত চলচ্চিত্র ছায়া-ছবি (২০১৩), তারকাঁটা (২০১৪), সম্রাট (২০১৬), যদি একদিন (২০১৮) সালে মুক্তি পায়। তিনি জনপ্রিয় পরিচালক মোস্তফা সরয়ার ফারুকীর সাথে দীর্ঘদিন সহকারী পরিচালক হিসেবে কাজ করেছেন।
জন্ম ও শিক্ষাজীবন
রাজের জন্ম ১০ আগস্ট নরসিংদী জেলায়। তিনি নিউ মডেল উচ্চ বিদ্যালয় ও ঢাকা কলেজ থেকে পড়াশোনা শেষ করেন।
বাংলাদেশ মিলিটারি একাডেমি
ইতিহাস
বাংলাদেশের মুক্তিযুদ্ধের পূর্বে সামরিক বাহিনীর প্রশিক্ষণ কেন্দ্রগুলো সব পশ্চিম পাকিস্তানেই অবস্থিত ছিলো। স্বাধীনতা অর্জনের পরে ১৯৭৪ সালের ১১ই জানুয়ারি প্রথমে কুমিল্লায় বাংলাদেশ মিলিটারি একাডেমি প্রতিষ্ঠা করা হয়। এটি প্রতিষ্ঠা করেন তৎকালীন প্রধানমন্ত্রী শেখ মুজিবুর রহমান। জাতীয় কবি কাজী নজরুল ইসলামের বিদ্রোহী কবিতার একটি পঙ্‌ক্তি চির উন্নত মম শির-কে বিএমএ'র মূল মন্ত্র হিসাবে গ্রহণ করা হয়। ভাটিয়ারীতে বর্তমান স্থানে একাডেমীটি সরিয়ে আনা হয় ১৯৭৬ সালে। নিয়মিত প্রশিক্ষণ কার্যক্রমের সূচনা হয় ১৯৭৮ সাল থেকে। বিএমএ'র প্রথম অফিসার ব্যাচ পাস করে স্নাতক ডিগ্রী লাভ করে ১৯৭৯ সালে। ১৯৮৩ সাল থেকে এটি বাংলাদেশ নৌ ও বিমান বাহিনীর প্রশিক্ষণ কেন্দ্র হিসাবেও ব্যবহৃত হচ্ছে।
পরিবেশ এবং প্রাকৃতিক সৌন্দর্য
বাংলাদেশ মিলিটারি একাডেমি পাহাড়ের কোল ঘেঁষে অবস্থিত। এছাড়া রয়েছে লেক। তাছাড়া সূর্যাস্ত এবং সূর্যদয়ের সময়ে পাহাড়ের ওপর যখন সূর্য রশ্নি পড়ে তখন তা দেখতে সুন্দর লাগে। বি এম এ কে সবসময় পরিষ্কার পরিচ্ছন্ন রাখা হয়। এ কারণে নিয়মমাফিক কর্মচারিরা তা পরিষ্কার করেন।
প্রশিক্ষণ
বিএমএ-তে বর্তমানে বাংলাদেশ ইউনিভার্সিটি অব প্রফেশনালসের (বিইউপি) অধীনে ৩ বছরের লং কোর্সে (দীর্ঘমেয়াদী প্রশিক্ষণ) প্রশিক্ষণ দেয়া হয়ে থাকে। বিএমএ ত্রি-মাত্রিক প্রশিক্ষণ পদ্ধতি অবলম্বন করে, যার মধ্যে সামরিক প্রশিক্ষণ, শিক্ষায়তনিক উৎকর্ষ এবং চরিত্র গঠন অন্তর্ভুক্ত। একাডেমী প্রধানত বাংলাদেশ সেনা বাহিনীতে কমিশন প্রাপ্তির লক্ষ্যে জেন্টালম্যান ও জেন্টালওম্যান ক্যাডেটদের প্রশিক্ষণ দিয়ে থাকে। অধিকন্তু, এই একাডেমী বাংলাদেশ জনপ্রশাসন (বিসিএস) কর্মকর্তাগণের জন্য পরিচিতি কোর্স এবং বাংলাদেশ ন্যাশনাল ক্যাডেট কোরের (বিএনসিসি) অধ্যাপক/শিক্ষক কর্মকর্তাগণের জন্য প্রাক-কমিশন প্রশিক্ষণ প্রদান করে থাকে। লং কোর্সের (সেনা) ক্যাডেটগণ বিইউপির পাঠ্যক্রমানুসারে এই একাডেমী হতে স্নাতক ডিগ্রী লাভ করেন।
প্রশিক্ষণসূচী
বিএমএ-তে নিম্নলিখিত প্রশিক্ষণসূচী অনুসরণ করা হয়:
প্রশিক্ষণ কার্যক্রম
''ক. অনুশীলন পদক্ষেপ-১: '' দুঃসাধ্য ভূমির উপর দিয়ে দ্রুততর অগ্রগমনের মাধ্যমে ক্যাডেট/প্রশিক্ষণার্থী অফিসারগণের শারীরিক ও মানসিক সহ্য ক্ষমতা বৃদ্ধি করা।
''খ. অনুশীলন পদক্ষেপ-২: '' ক্রস-কান্ট্রি রুট/টেরেন দিয়ে দ্রুততর অগ্রগমনের মাধ্যমে ক্যাডেটগণের শারীরিক ও মানসিক সহ্য ক্ষমতা বৃদ্ধি করা।
''গ. অনুশীলন ধুমকেতু: '' ক্যাডেট/প্রশিক্ষণার্থী অফিসারগণকে ঝটিকা হামলার পরিকল্পনা, প্রস্তুতি ও পরিচালনা বিষয়ে ব্যাবহারিক শিক্ষা দেওয়া।
''ঘ. অনুশীলন পূর্বকোণ: '' ক্যাডেট/প্রশিক্ষণার্থী অফিসারগণকে অতর্কিতে আক্রমণ বা এমবুশের পরিকল্পনা, প্রস্তুতি ও পরিচালনা বিষয়ে ব্যাবহারিক শিক্ষা দেওয়া।
''ঙ. অনুশীলন লৌহকপাট: '' ক্যাডেটগণকে পদাতিক ব্যাটালিয়ন কাঠামোয় কোম্পানি পর্যায়ে অবস্থানগত আত্মরক্ষার কৌশল ও কার্যসাধন-পদ্ধতি বিষয়ে ব্যাবহারিক শিক্ষা দেওয়া।
''চ. অনুশীলন রণগতি: '' প্লাটুন কার্যক্রমকে বিশেষ গুরুত্ব দিয়ে কোম্পানি পর্যায়ে ক্যাডেটগণকে দিনে অগ্রসর হওয়া ও আক্রমণ বিষয়ে ব্যাবহারিক শিক্ষা দেওয়া।
''ছ. অনুশীলন লালঘোড়া: '' ক্যাডেটগণকে শত্রু সীমারেখার অভ্যন্তরে নিজ বাহিনীর সরবরাহ ও সাহায্য ছাড়া ক্ষুদ্রায়তনে আক্রমণ পরিচালনার পদ্ধতি বিষয়ে ব্যাবহারিক শিক্ষা দেওয়া।
''জ. অনুশীলন কষ্টিপাথর: '' ক্যাডেটগণকে যুদ্ধে সকল প্রকার ব্যাপক আক্রমণ পরিচালনার পদ্ধতি বিষয়ে ব্যাবহারিক শিক্ষা দেওয়া।
সিগন্যাল প্রশিক্ষণ:  তারবিহীন ও সিগন্যাল যন্ত্রপাতি সম্বন্ধে কার্যকর জ্ঞান অর্জন করা।
ইঞ্জিনিয়ার প্রশিক্ষণ:  ফিল্ড ইঞ্জিনিয়ারিং বিষয়ে মৌলিক জ্ঞান অর্জন করা।
কম্পিউটার প্রশিক্ষণ:  সরাসরি কম্পিউটার পরিচালনার জ্ঞান অর্জন করা যার মধ্যে অফিস প্যাকেজ হিসেবে - এমএস ওয়ার্ড, পাওয়ার পয়েন্ট এবং ইন্টারনেট ব্যবহার অন্তর্ভুক্ত।
ট্রেনিং ভিজিট:  প্রতি টার্মে ফাইনাল টার্ম ক্যাডেটদের জন্য ট্রেনিং ভিজিট পরিচালিত হয়।
অধিভূক্তিকরণ
একাডেমী তিন বৎসরের শিক্ষায়তনিক পাঠ্যক্রমের সাথে সামরিক শিক্ষা দিয়ে থাকে। এটি বাংলাদেশ ইউনিভার্সিটি অব প্রফেশনালস-এর অধিভূক্ত এবং তারা ৩ বছরের স্নাতক (পাস) ডিগ্রী প্রদান করে থাকে।
ব্যাটালিয়ন
প্রতিষ্ঠানটির ফার্স্ট বাংলাদেশ ব্যাটালিয়ন নামে একটি ব্যাটালিয়ন রয়েছে। ব্যাটালিয়নের অধীনে চারটি কোম্পানী রয়েছে -
প্রকাশনা
বাংলাদেশ মিলিটারি একাডেমি দু'টি প্রকাশনা বের করে। উভয় প্রকাশনাই বৎসরে একবার প্রকাশ করা হয়।
জ্ঞানের আসন
থাম্ব|ইতালির [[সানসেপলক্রো ক্যাথেড্রাল|সানসেপলক্রো ক্যাথেড্রালে দ্বাদশ শতাব্দীর একটি মূর্তি]] রোমান ক্যাথলিক বিশ্বাস অনুযায়ী "জ্ঞানের আসন" বা "জ্ঞানের সিংহাসন" (sedes sapientiae, Seat of Wisdom) যিশুর মাতা মেরির প্রতি ভক্তিমূলক আখ্যাগুলোর অন্যতম। এটি মেরির পবিত্র পুত্র জন্মের আধার হওয়াকে নির্দেশ করে। "জ্ঞানের আসন"-এর প্রতিকৃতি ও ভাস্কর্যগুলোতে বালক যিশুকে কোলে নিয়ে সিংহাসনে উপবিষ্ট মেরির প্রতিকায়ন করা হয়। রোমান ক্যাথলিক গির্জাসমূহ জুন মাসের ৮ তারিখ মেরির জ্ঞানের আসন পর্বদিবস হিসেবে পালন করে।
ইতিহাস
এই প্রকারের ম্যাডোনার প্রতীক বাইজেন্টাইন আদি অ্যাকাথিস্ট স্তুতিতে উল্লিখিত বিশেষণমূলক Chora tou Achoretou ("অধৃতসম্ভবদের ধারক") থেকে উৎসরিত, যা ১১শ শতকের প্রথমার্ধের পূর্ব গ্রিক সভ্যতায়ও পাওয়া যায়, যখন জার্মানিতে মাথিলডির ক্রুশের জন্য বাইজেন্টাইনদের থেকে উদ্বুদ্ধ হয়ে এনামেল তৈরি হতে থাকে। তখন থেকে এ ধরনের ভাস্কর্য, এবং পরবর্তীতে ১২০০ সালের দিকে পশ্চিম ইউরোপে চিত্রকর্ম ব্যাপকভাবে তৈরি হতে থাকে। এই সমস্ত শিল্পকর্মগুলোর সিংহাসনের গাঠনিক উপাদানে, তা শুধু হাতল বা সামনের পায়ার জন্য হলেও, ব্যাপক মিল খুঁজে পাওয়া যায়। রাজসিক উপস্থাপনার জন্য মেরির পা দুইটিকে প্রায়ই নিচু টুলের ওপর স্থাপন করতে দেখা যায়। পরবর্তীতে গথিক ভাস্কর্যশৈলীতে এইরূপ প্রতিকৃতির মেরির সিংহাসনের সাথে সলোমনের সিংহাসনের ব্যাপক মিল খুঁজে পাওয়া যায়, যেখানে:
"প্রতি হাতলে একটি করে দুইটি সিংহ থাকে। এবং একদিকের (ছয়টি পায়া) এবং অন্যদিকের ছয়টি করে পায়ায় বারোটি সিংহ থাকে।"
জ্ঞানের আসন বা Sedes sapientiae ইলুমিনেটেড পান্ডুলিপি, রোমান সভ্যতার বিভিন্ন ফ্রেসকো ও মোজাইক, এমনকি সিলমোহরেও পাওয়া যায়। এছাড়া দামিয়ানি বা গিলবার্ট দে নোজেন্ট রাজাদের বইয়ে সাংকেতিক ব্যাখ্যায় মেরির জ্ঞানের আসনকে সলোমনের সিংহাসনের (১ কিংস ১০: ১৮-২০, এবং ২ ক্রনিকলস ৯: ১৭-১৯ এ পুনরাবৃত্ত) প্রতীকায়ন বলে মত দেন। এই মতবাদ আদি নেদারল্যান্ডীয় চিত্রকলায় (যেমন: জন ভন আইকের লুকা ম্যাডোনা) ব্যাপক প্রতিফলিত হয়।
অন্য ব্যবহার
আধুনিক যুগে, sedes sapientiae বা জ্ঞানের আসন লুভেন ক্যাথলিক বিশ্ববিদ্যালয়ের মূলমন্ত্র হিসেবে ব্যবহৃত হয়। এখানে বিশ্ববিদ্যালয়টি নিজেই নিম্নদেশের একটি প্রধান শিক্ষাঙ্গন ছিল। ঢাকার নটর ডেম কলেজে ১৯৯৯ সালে মাতা মেরির কোলাজচিত্র বসানো হয়, যার শিল্পী মির্জা রবিউল আলম খোকন। এতে মাতা মেরির জ্ঞানের আসনকে প্রতীকায়িত করা হয়। ২০০০ সালের সেপ্টেম্বর মাসে পোপ দ্বিতীয় জন পল স্লোভেনীয় জেস্যু শিল্পী মার্কো ইভান রুপনিককে বিশ্বের সব ক্যাথলিক বিশ্ববিদ্যালয়ের জন্য মেরির জ্ঞানের আসন মোজাইক তৈরি করতে বলেন। তখন থেকেই বিশ্বের বেশ কয়েকটি দেশে ক্যাথলিক প্রতিষ্ঠানগুলোতে এই রেওয়াজ ব্যাপকভাবে ছড়িয়ে পড়ে।
মুদ্রাক্ষর-ছাঁদ
thumb|right|300px|টাইপসেট ফন্ট এবং ভাষার একটি প্রতিরূপ। উইলিয়াম ক্যাসলন এটি করেছেন। ১৭২৮ সালের সাইক্লোপিডিয়া থেকে এটি পাওয়া গেছে। মুদ্রণশৈলীর পরিভাষায় একটি মুদ্রাক্ষর-ছাঁদ (Typeface) বলতে শৈলীগত একতা প্রদর্শনকারী কতগুলি হরফের (glyph) একটি সমন্বিত সেটকে বোঝায়। একটি মুদ্রাক্ষর-ছাঁদে কোন ভাষার বর্ণমালা, অঙ্ক, এবং যতিচিহ্ন থাকতে পারে। এতে বিভিন্ন ধারকলিপি ও প্রতীকও থাকতে পারে। এমনকি কোন কোন মুদ্রাক্ষর-ছাঁদ সম্পূর্ণভাবেই প্রতীক দিয়ে গঠিত হতে পারে, যেমন- গাণিতিক প্রতীকের মুদ্রাক্ষর-ছাঁদ, কিংবা মানচিত্র নির্মাণে ব্যবহৃত মুদ্রাক্ষর-ছাঁদ।
ডেস্কটপ কম্পিউটারের মাধমে প্রকাশনা শুরু হওয়ার আগে মুদ্রাক্ষর-ছাঁদ এবং ফন্ট-এর মধ্যে সংজ্ঞার পার্থক্য ছিল। কিন্তু বর্তমানে ডিজিটাল মুদ্রণশৈলীর যুগে এই দুইটিকেই প্রায় একই অর্থে ব্যবহার করা হয়। ফন্ট বলতে কোন মুদ্রাক্ষর-ছাঁদের নির্দিষ্ট একটি সদস্যকে বোঝাতে পারে। যেমন এরিয়াল মুদ্রাক্ষর-ছাঁদটির রোমান, গাঢ় এবং বাঁকা এই তিনটি ফন্ট হওয়া সম্ভব।
মুদ্রাক্ষর-ছাঁদ নকশা করার শিল্প ও কলাকৌশলকে মুদ্রাক্ষর নকশাকরণ বলা হয়। যারা এই কাজ করেন, তাদেরকে বলা হয় মুদ্রাক্ষর নকশাবিদ। ডিজিটাল মুদ্রণশৈলীর ক্ষেত্রে এদেরকে ফন্ট প্রস্তুতকারক বা ফন্ট নকশাবিদ নামে ডাকা হয়।
মুদ্রাক্ষর-ছাঁদ এবং ফন্টের আকার ঐতিহ্যগতভাবে পয়েন্ট এককে মাপা হয়। পয়েন্ট এককটিকে বিভিন্ন সময়ে ভিন্নভাবে সংজ্ঞায়িত করা হয়েছে। তবে বর্তমানে পয়েন্ট বলতে ডেস্কটপ কম্পিউটার প্রকাশনা শিল্পে সংজ্ঞায়িত জন্য "ডেস্কটপ পাবলিশিং পয়েন্ট"-কেই বোঝায়। একটি পয়েন্টের আকার এক ইঞ্চির ৭২ ভাগের এক ভাগ।
বহিঃসংযোগ
Шрифт Rodina písma Skrifttype Schriftart Γραμματοσειρά Typeface Tiparo Tipo de letra Kirjasin Police d'écriture גופן Betűkép Stafagerð Font 書体 შრიფტი 글꼴 Schrëftaart Lettertype Font Krój pisma Fonte tipográfica Шрифт Teckensnitt ไทป์เฟซ Гарнітура 字体 Jī-hêng
ইমরান আসিফ
ইমরান আসিফ (জন্ম: ৬ জুলাই ১৯৯০) একজন অস্ট্রিয়ান ক্রিকেটার । ২০১১ আইসিসি ইউরোপীয় টি-টোয়েন্টি চ্যাম্পিয়নশিপ বিভাগ ওয়ান টুর্নামেন্টে তিনি অস্ট্রিয়ার হয়ে খেলেন। ২০২১ সালের মে মাসে, তাকে ২০২১ মধ্য ইউরোপ কাপের জন্য অস্ট্রিয়া দলে জায়গা দেওয়া হয়েছিল। তিনি চেক প্রজাতন্ত্রের বিপক্ষে অস্ট্রিয়ার হয়ে ২০২১ সালের ২৩ শে মে টি- টোয়েন্টি আন্তর্জাতিক (টি-২০) তে আত্মপ্রকাশ করেছিলেন।
তারিণীখুড়ো
তারিণীখুড়ো সত্যজিৎ রায় সৃষ্ট বাংলা সাহিত্যের একটি অবিস্মরণীয় চরিত্র। তারিণীখুড়ো একজন চিরকুমার (অবিবাহিত) মজলিশি বৃদ্ধ যিনি যিনি নিজের জীবনের বিচিত্র অভিজ্ঞতা নিয়ে গল্প বলতে ভালোবাসেন। তারিণীখুড়োর পুরো নাম তারিণীচরণ বন্দ্যোপাধ্যায়। তারিণীখুড়োর গল্পগুলির মধ্যে অতিপ্রাকৃত শক্তির স্পর্শ রয়েছে। ফেলুদা ও প্রফেসর শঙ্কু চরিত্রদুটি সৃষ্টির পর সত্যজিৎ তৈরী করেন এই চরিত্রটিকে এবং তারিণীখুড়োকে নিয়ে তিনি প্রায় পনেরোটি গল্প লিখেছেন।
চরিত্র
তারিণীখুড়ো কলকাতায় কলেজ স্ট্রিটের বেনিয়াটোলা লেনের একজন বয়স্ক ব্যাচেলর। তিনি প্রথমে ঢাকায় বসবাস করতেন, গল্পগুলির কথক পল্টুর বাবার সঙ্গে সেখানেই তাঁর পরিচয় হয়। তাঁর পুরো নাম তারিণীচরণ ব্যানার্জী। তিনি একজন খুব দক্ষ গল্পবলিয়ে। তিনি অনুমিত তার দীর্ঘ পেশাদার জীবনের উপর ভিত্তি করে গল্প বলেন। শ্রোতা পাঁচজন ছেলে।
খুড়োর গল্পগুলিতে বিভিন্ন বৈচিত্র্য রয়েছে - ভূতের গল্প থেকে (যার অনেকগুলিই তেমন ভয়াবহ গল্প নয়)থেকে হাসির গল্প সবই আছে তাঁর ঝোলায়। বেশিরভাগ গল্পগুলিই আসন্ন সমস্যা / বিপদের মুখে তারিণীখুড়োর উপস্থিত বুদ্ধিমত্তার পরিচয় দেয়, তবে কিছু গল্পে বর্ণিত হয়েছে যে কীভাবে তিনি ভাগ্যের জেরে কিছু অদ্ভুত ঘটনার সঙ্গে যুক্ত হয়ে পড়েছেন। তারিণীখুড়ো সারা ভারতের তেত্রিশটি শহরে ঘুরে ঘুরে প্রায় ছাপ্পান্ন রকমের চাকরি বা ব্যবসা করেছেন। এর ফলে নানান অদ্ভুত ঘটনায় পরিপূর্ণ তাঁর জীবন; তাঁর গল্পের স্টক আরব্য রজনীর দুইটি ভলিউম অতিক্রম করে যেতে পারে। তাঁর কাহিনী কিছুটা অতিরঞ্জিত, কিন্তু গল্প বলা যে একটা শিল্প সেটা তিনি প্রমাণ করেন। এক বছরের বেশি সময়ের জন্য তিনি একই চাকরিতে থাকেননি। ৬৪ বছর বয়সে তিনি কলকাতার বেনিয়াটোলা লেনের ফ্ল্যাটে থিতু হন।
এখানে দেখা যায় যে প্রেমেন্দ্র মিত্রের ঘনাদার মতো, তারিণীখুড়ো লম্বা গল্প বলতে পছন্দ করে, যদিও এই গল্পগুলির সত্যতা যাচাই করার কোন উপায় নেই। তারিণীখুড়ো একজন ব্রাহ্মণ। তিনি যৌবনে প্রায় সারা ভারত ভ্রমণ করেছিলেন এবং একটি বৈচিত্র্যময় ও দুঃসাহসিক জীবন কাটিয়েছিলেন (অনেকটা তাঁর সৃষ্টিকর্তা রায়ের মত), তাই ব্যাপকভাবে বিভিন্ন রাজনৈতিক এবাং সমাজিক উত্থানপতনগুলি তাঁর কাহিনীতে উঠে এসেছে, যা বিংশ শতাব্দীতে ভারতে দৃশ্যমান ছিল। যদিও তারিণীখুড়ো সম্ভবত কোনো বাঙালি মধ্যবিত্ত পরিবারে জন্মগ্রহণ করেন এবং তাঁর সামাজিক অবস্থানও নির্দিষ্ট ছিল, তবুও তিনি ব্যতিক্রমীভাবে সারাজীবন ভারত ঘুরে পেশার সন্ধান করেছেন (অন্য কথায়, তিনি নিজেকে বাংলার গন্ডিতে সীমাবদ্ধ রাখতে চাননি)। এবং এটি স্পষ্ট যে তিনি বৃদ্ধ বয়সেও বিভিন্ন পেনশনযোগ্য পরিষেবা বা বীমা নীতির উপকারগুলির সুবিধা ভোগ করেন না।
প্লট
পল্টু গল্পের কথক, যে একটি কিশোর ছেলে। তারিণীখুড়ো পল্টুর খুড়ো নয়, কিন্তু পল্টু তার শৈশব থেকেই তারিণীখুড়োকে ঘন ঘন তাদের বালিগঞ্জের বাড়িতে আসতে দেখেছে। পল্টুর জন্মের আগে তারিণীখুড়ো এবং তার পরিবার ঢাকাতে পল্টুর পরিবারের প্রতিবেশী ছিল। পল্টুর বাবা তাঁকে খুড়ো (কাকা বা চাচা) বলে ডাকতেন। তাই পল্টু এবং তার পাঁচজন বন্ধুও তাঁকে খুড়ো বলেই ডাকে। পল্টুর পাঁচজন বন্ধুর একজন ন্যাপলা একবার তাঁকে দাদু বলে ডাকায় তিনি তাকে তিরস্কার করে বলেছিলেন যে তাঁকে খুড়ো বলে ডাকতে কারণ তিনি অনেক যুবকের থেকেও অনেক বেশি ফিট।
কাহিনীসমূহ
তারিণীখুড়োর কীর্তিকলাপ সত্যজিৎ রায়ের লেখা একটি বই, যেখানে তারিণীখুড়োর আটটি গল্প সংকলিত হয়েছে। বইটি প্রথম প্রকাশিত হয়েছিল ১৯৮৫ সালের সেপ্টেম্বর মাসে আনন্দ পাবলিশার্স থেকে। পরে সত্যজিৎ রায়ের ছোটগল্পের সংকলন গল্প ১০১-এ তারিণীখুড়োর সবকটি গল্প অন্তর্ভুক্ত করা হয়। এছাড়া তারিণীখুড়োর অভিযান গ্রন্থেও এই সিরিজের কয়েকটি গল্প সংকলিত হয়েছে। এই সিরিজের কাহিনীগুলি হলো:
চলচ্চিত্র
১. যেখানে ভূতের ভয় (২০১২): এটি তারিণীখুড়োর উপর ভিত্তি করে তৈরি প্রথম চলচ্চিত্র, যা সন্দীপ রায়ের পরিচালনায় মুক্তি পায়। এই সিনেমাটি তিনটি গল্পের সমন্বয়ে নির্মাণ করা হয় - সত্যজিৎ রায়ের অনাথ বাবুর ভয় এবং ব্রাউন সাহেবের বাড়ি। শেষটি ছিল শরদিন্দু বন্দ্যোপাধ্যায়ের ভূত ভবিষ্যত। (প্রাথমিকভাবে চারটি গল্প প্রদর্শন করার কথা ছিল, তবে চতুর্থটি লখ্নৌর ডুয়েল-কে দৈর্ঘ্য এড়াতে পরে বাদ দেওয়া হয়েছিল)। তারিণীখুড়োর চরিত্রে অভিনয় করেন পরাণ বন্দ্যোপাধ্যায়।
২. দ্য স্টোরি টেলার (২০১৯): এটি একটি আসন্ন হিন্দি ভাষার চলচ্চিত্র যা অনন্ত মহাদেবনের পরিচালনায় মুক্তি পাবে; অভিনেতা পরেশ রাওয়াল তারিণীখুড়োর চরিত্রটিতে অভিনয় করবেন।
টেলিভিশনে তারিণীখুড়ো
১. জুটি (১৯৯৭): গল্পটি টেলিভিশনে সত্যজিতের গপ্পো টেলিফিল্ম সিরিজে দেখানো হয়েছিলো। শাশ্বত চট্টোপাধ্যায় তারিণীখুড়োর চরিত্রে অভিনয় করেছিলেন।
২. টলিউডে তারিণীখুড়ো (২০০১): এই গল্পটি সত্যজিতের প্রিয় গপ্পো টেলিভিশন সিরিজে প্রদর্শন করা হয়। শুভেন্দু চট্টোপাধ্যায় এবং শাশ্বত চট্টোপাধ্যায়-কে তারিণীখুড়ো হিসাবে দেখা গিয়েছিলো।
রেডিওতে তারিণীখুড়ো
৯৮.৩ রেডিও মির্চি (কলকাতা) সম্প্রচারিত সানডে সাসপেন্স সিরিজে তারিণীখুড়োর অনেকগুলি গল্প শোনানো হয়েছে। তারিণীখুড়োর চরিত্রে কন্ঠ প্রদান করেছেন পরাণ বন্দ্যোপাধ্যায়। অন্যান্য চরিত্রে স্বরারোপণ করেছেন মীর আফসার আলী, দীপ, অগ্নি, সোমক প্রমুখ মির্চি বাংলা-এর রেডিও জকিরা। শব্দগ্রহণ ও পর্ব পরিচালনা করেন ডিস্ক জকি রিচার্ড।
রওশনুুল হক মতি মিয়া
রওশনুুল হক মতি মিয়া বাংলাদেশের পাবনা জেলার রাজনীতিবিদ, মুক্তিযোদ্ধা ও পাবনা-৩ আসনের সাবেক সংসদ সদস্য।
প্রাথমিক জীবন
রওশনুুল হক মতি মিয়া পাবনা জেলায় জন্মগ্রহণ করেন।
রাজনৈতিক জীবন
মতি মিয়া একজন মুক্তিযোদ্ধা। তিনি ৬ দফা আন্দোলন, ভাষা আন্দোলন ও বাংলাদেশের স্বাধীনতা যুদ্ধে অংশগ্রহণসহ তৎকালীন সকল রাজনৈতিক কর্মকাণ্ডে সক্রিয় ভূমিকা রাখেন। ১৯৭৩ সালের প্রথম জাতীয় সংসদ নির্বাচনে তিনি বাংলাদেশ আওয়ামী লীগের প্রার্থী হিসেবে পাবনা-৩ আসন থেকে সংসদ সদস্য নির্বাচিত হন।
কুরুয়া রেলওয়ে স্টেশন
কুরয়া রেলওয়ে স্টেশন (স্টেশন কোড KURV) হল ভারতের ঝাড়খণ্ড রাজ্যের দুমকা জেলার কুরোয়া গ্রামের শহরে জাসিদিহ-রামপুরহাট সেকশনে অবস্থিত। এটি ভারতীয় রেলওয়ের পূর্ব রেলওয়ে জোনের হাওড়া বিভাগে অবস্থিত। এটির গড় উচ্চতা ।
রেললাইনে একক  ঝাড়খণ্ডের সাঁথাল পরগনা বিভাগের দেওঘর জেলার জাসিডিহ জংশন থেকে পশ্চিমবঙ্গের বীরভূম জেলার রামপুরহাট পর্যন্ত ব্রডগেজ ট্র্যাক। দুমকা যাওয়ার এই রেলপথটি সাঁওতাল পরগনা বিভাগের জন্য একটি গুরুত্বপূর্ণ রেলওয়ে স্টেশন।
কুরোয়া রেলওয়ে স্টেশনটি নিকটবর্তী গ্রাম রামিদিন্দা, খয়েরবানি, রামপুর, আন্দিপুর, গুহিয়াজোরিতে রেল সংযোগ প্রদান করে।
ইতিহাস
২০১৪ সালে কুরয়া রেলওয়ে স্টেশন চালু হয়। দুমকা থেকে রামপুরহাট পর্যন্ত অংশটি ৩০ জুন ২০১৪ সালে চালু হয়।
ট্রেন
জাসিডিহ জংশন এবং রামপুরহাটের মধ্যে চলাচলকারী একটি যাত্রীবাহী ট্রেন কুরয়া রেলওয়ে স্টেশনে থামে।